Processó de Corpus sortint de Santa Maria. any 1903.
Processó de Corpus sortint de Santa Maria.
Processó de Corpus a la Plaça Constitució.
Tres nens vestits de comunió amb un estendard.
El nen del centre és Josep Durich.
Segona meitat de la dècada del 1940.
En aquesta nova entrega dels arxius a casa us portem un document molt interessant.
Es tracta d'un text que fa referència a la celebració de Corpus a Vilafranca del Penedès, i que es troba en el conegut com a llibre verd de Vilafranca, un recull privilegis, ordinacions i altres documents d'àmbit municipal redactat, molt probablement, a finals del segle XVI i que es conserva a l'Arxiu Comarcal.
La transcripció s'ha obtingut de l'edició que es feu del llibre verd l'any 1992 a càrrec de Jordi Vallès, Jordi Vidal, Maria C. Coll i Josep M. Bosch:
Y quant són ajuntats a la Casa de la Vila, ab companyia del senyor veguer, y balle y proms, se'n van a hohir los officis a la dirà Parrochial.
Y acabat lo ofici y sermó se comensa la professó, ordenan-se y aporten lo tàlem los quatre jurats y dos proms vells, so és: lo prom de mà major y lo de mà segona si són presents.
Y per absèntia de alguns dels dits jurats ho proms altres proms per son ordre, ço hes: que faltant lo jurat en cap e lo prom vell del dit estament de ma major, en tal cas han de convidar un burgès, los çacristans, que sia ynsiculat conforme se feu lo any 1612 per absència del jurat en cap y del prom de son bras.
Lo mateix se serverà en los altres estaments si tal cas sucheix a algun temps.
Així que en dit tàlem o aporten jurat o proms dels quatre estaments perquè no ses fasi agravi a ningun de aquells.
Lo modo ques te en portar dit tàlem, com ja està en consuetut, és que lo jurat ters y quart van davant aportant los dos bordons del mig del tàlem, y los proms dos bordons de derrera de dit tàlem.
E més, per ordre de dit clavari, van los atambors y dos gegants en son lloch com se dirà.
En aprés va la bandera de la confraria de Sanct Jacinto, en aprés la bandera de la confraria de Sanct Nom de Hiesús, en aprés la bandera de Nostra Senyora del Roser, aprés la bandera de la confraria de Sanct Anthoni, Sanct Machari, Sanct Aloy, Sancta Maria, Sanct Miquel, y Sanct Lluch.
Las creus van ab lo orde seguent: després de dites banderes, primer va la dels caputxins, aprés la Trinitat, Sanct Francesch, Sanct Bernardí y Sanct Augustí, Sanct Anthoni, Sanct Machari, Sanct Aloy, Sancta Maria, Sanct Miquel, Sanct Lluch, y aprés lla creu de crestall de la Parrochial, la qual aporte un capellà.
Sancta Constàntia y sancta Annés.
E lo orde ques serve en las religions, és que primer van en dita professó los pares caputxins, fent dos cors, després van los frares del monestir de la Sanctíssima Trinitat, y en aprés van los reverents de la venerables Comunitat fent també dos cors, aportant los bordons de plata y totes les capes de brocat, y altres, y després va lo Sanctíssim Sagrament ab la costòdia, la qual aporten quatre sacerdots de dita verenable Comunitat.
Davant del Sanct Sagrament va molta lluminària, y de ordinari onze pròmens, hu de cada confraria, aportant una atxa blanca, agraduats per los sacristans en lo modo y forma següent.
Lo prom de la lluminària de la missa de Nostra Senyora.
Advertint que dels dos proms, ço és: de Nostra Senyora del Roser, y de la Lluminària de la missa de Nostra Senyora, lo hu va un any a mà dreta y l'altre a mà squerra, per concòrdia feta entre ells per los senyors jurats com en lo any mi sis-cents són anats.
Com sobredit està, la àliga y los gegants van en mig dels corts dels capellans y religions.
Y passa per la part de Sanct Lluch y de Nostra Senyora del Rosser, a hont dits jurats y proms dexen lo tàlem als verguers.
Y dita per lo senyor vicari la oratió, dits jurats se assenten a son lloch, aguardant que la professó sie arribada.
Y en aquex punt dansa la àliga.
La qual acustuma de dansar davant del Sanct Sagrament quant vol partir la professó, y a la plassa del Rey, y a la plassa Major davant la casa del clavari, al carrer de Sanct Juan y al carrer de las Corts davant de la Casa de la Vila.